joelniklaus/EU_Wikipedias huggingface dataset:
Cyclocorus

Cyclocorus on maoperekond.

Klassifikatsioon

Perekonda Cyclocorus klassifitseeritakse roomajate andmebaasis järgmised maoliigid:
 Cyclocorus lineatus (Reinhardt, 1843)
 Cyclocorus nuchalis Taylor, 1923.

Levila

Need maod elavad Filipiinidel.

Viited

Välislingid 
Sissekanne ADW-s
Sissekanne Catalogue of Life-s
Sissekanne IUCN-is
Sissekanne roomajate andmebaasis
Sissekanne saidil Wikispecies

Selles artiklis on kasutatud prantsuskeelset artiklit :fr:Cyclocorus seisuga 10.06.2014.

Colubridae
Blythia

Blythia on maoperekond.

Klassifikatsioon

Perekonda Blythia klassifitseeritakse roomajate andmebaasis üksainus maoliik:
Blythia reticulata  (Blyth, 1855).

2017. aastal on perekonda liigitatud veel teinegi maoliik Blythia hmuifang Vogel, Lalremsanga & Vanlalhrima, 2017

Levila

Need maod elavad Indias Assami ja Arunāchal Pradeshi osariigis, Birmas ja Hiinas  Tiibeti autonoomses piirkonnas.

Viited

Välislingid 
Sissekanne ADW-s
Sissekanne Catalogue of Life-s
Sissekanne ITIS-es
Sissekanne roomajate andmebaasis

Selles artiklis on kasutatud prantsuskeelset artiklit :fr:Blythia reticulata seisuga 10.06.2014.

Colubridae
Rahutu Tuhkatriinu

"Rahutu Tuhkatriinu" on Mari-Leenu 2006. aastal ilmunud debüütalbum. Albumi andis välja firma Moonwalk. Tuntuimad lood albumil on ilmselt kaks kaverit: "Rahutu Tuhkatriinu", mis on kaver soome ansambli Dingo hitist "Levoton Tuhkimo" ja Henry Laksi laul "Õpetaja", mille esitajaks oli Seitsmes Meel.

Laulud
 "Ausamad valed"
 "Suure linna inglid"
 "Ei tunne mind"
 "Rahutu Tuhkatriinu"
 "Õpetaja"
 "13 ja reede"
 "Kiirteel"
 "Roosa Pantri Diskoteek"
 "Tulnukad mu rõdul"
 "Sirutan tiivad"
 "Outro"
 "Suure linna inglid" (remix)
 "Rahutu Tuhkatriinu" (remix)

2006. aasta albumid
Eesti albumid
Ramphotyphlops

Ramphotyphlops on maoperekond.

Klassifikatsioon 

Perekonda Ramphotyphlops klassifitseeritakse roomajate andmebaasis järgmised maoliigid:
 Ramphotyphlops acuticaudus (Peters, 1877)
 Ramphotyphlops adocetus Wynn, Reynolds, Buden, Falanruw & Lynch, 2012
 Ramphotyphlops angusticeps (Peters, 1877)
 Ramphotyphlops becki (Tanner, 1948)
 Ramphotyphlops conradi (Peters, 1875)
 Ramphotyphlops cumingii (Gray, 1845)
 Ramphotyphlops depressus Peters, 1880
 Ramphotyphlops exocoeti (Boulenger, 1887)
 Ramphotyphlops flaviventer (Peters, 1864)
 Ramphotyphlops hatmaliyeb Wynn, Reynolds, Buden, Falanruw & Lynch, 2012
 Ramphotyphlops lineatus (Schlegel, 1839)
 Ramphotyphlops lorenzi (Werner, 1909)
 Ramphotyphlops mansuetus (Barbour, 1921)
 Ramphotyphlops marxi (Wallach, 1993)
 Ramphotyphlops melanocephalus (Duméril & Bibron, 1844)
 Ramphotyphlops multilineatus (Schlegel, 1839)
 Ramphotyphlops olivaceus (Gray, 1845)
 Ramphotyphlops similis (Brongersma, 1934)
 Ramphotyphlops suluensis (Taylor, 1918)
 Ramphotyphlops supranasalis (Brongersma, 1934)
 Ramphotyphlops willeyi (Boulenger, 1900).

Levila

Need maod elavad Okeaanias ja Kagu-Aasias.

Viited

Välislingid 
Sissekanne ADW-s
Sissekanne CoL-is
Sissekanne IUCN-is
Sissekanne ITIS-es
Sissekanne NCBI Taxonomy database-s
Sissekanne roomajate andmebaasis
Sissekanne uBio-s
Sissekanne saidil Wikispecies
S. Blair Hedges, Angela B. Marion, , Kelly M. Lipp, Julie Marin, ja Nicolas Vidal, A taxonomic framework for typhlopid snakes from the Caribbean and other regions (Reptilia, Squamata), toimetanud Robert W. Henderson, 17. jaanuar 2014, Caribbean Herpetology 49:1–61, veebiversioon (vaadatud 10.06.2014) (inglise keeles)

Selles artiklis on kasutatud prantsuskeelset artiklit :fr:Ramphotyphlops seisuga 10.06.2014.

Pimemadulased
Maastik mitme kuuga

"Maastik mitme kuuga" on Eesti 2014. aastal valminud draamafilm, mille on lavastanud Jaan Toomik. 

Filmi keskmes on keskealine abielus olev mees (Hendrik Toompere juunior), kelle suhe ja sellega koos harjumuspärane elu jookseb ummikusse, mille tagajärjel kaotab ta aegamööda sideme reaalsusega. Filmis portreteeritakse hullumise-eelset plahvatuslikku seisundit. 

Filmi võtted toimusid 2013. aasta mais ja juunis mitmel pool Eestis, muu seas Pirital ja Lohusalus. 

2014. aastal käis Eesti kinodes filmi vaatamas 3223 inimest.

Festivalid ja preemiad 
2014 Tallinna Pimedate Ööde filmifestival, Tridensi programm
2015 Eesti Filmiajakirjanike Ühingu auhinna Neitsi Maali aasta parima filmi kandidaat
2015 Rotterdami rahvusvaheline filmifestival (Holland), programm "Signals: Really? Really."

Viited

Välislingid 
Filmi treiler
Krister Kivi "Uue Eesti Filmi Sünd". Eesti Ekspress, Areen, 28. juuni 2013

Eesti filmid
2014. aasta filmid
Automaatne identifitseerimissüsteem

Automaatne identifitseerimissüsteem ehk AIS on veesõidukite pardal kasutav positsioneerimis- ja jälgimisüsteem, mis võimaldab paremat laevaliiklusteenistuste (VTS) ning otsingu- ja päästeteenistuste (SAR) tööd. Samuti suurendab meresõiduohutust. 

AIS-seade on kohustuslik kõigil merel viibivatel reisilaevadel ja teistel laevadel, mille tonnaaž on 300 või enam.

AIS infot on tänapäeval võimalik jälgida vabalt ka internetis. Veebilehele on võimalik lisada ajutiselt oma merel olev alus ka nutitelefoni rakenduse abil.

Välislingid 
 AIS-põhine avalik veebileht

Laevandus
Navigatsioon
Vassõl Krutov

Vassõl Krutov (ukraina keeles Василь Васильович Крутов; sündinud 16. mail 1949 Frunzes) on Ukraina sõjaväelane, SBU Erioperatsioonide Keskus „A“ esimene komandör (1994), kindralleitnant (1998), õigusteaduste doktor (1998), professor (2001).

Töökäik 
Vassõl Krutov astus teenistusse 1977. aastal.

Ukraina presidendi kohusetäitja Oleksandr Turtšõnov nimetas kindralleitnant Krutovi 2014. aasta 14. aprillil Ukraina Julgeolekuteenistuse (SBU) juurde kuuluva terrorismivastase keskuse juhiks. Samuti sai temast SBU juhi esimene asetäitja.

Isiklikku 
Vassõl Krutov on abielus, tal on kaks tütart ja kaks poega ning kaks lapselast, tema abikaasa Nadia on Ukraina rahvakunstnik.

Viited

Välislingid

 Легенда спецподразделения «Альфа» Василий Крутов обратился к российским спецназовцам // 20:50, 15.03.2014
 Крутов Василь Васильович
 Крутые чистки в СБУ: бойцов невидимого фронта вытесняют в политику // Николай Петренко, «Обозреватель». Международное антитеррористическое единство, 2007
 Василий Васильевич Крутов // Биографии, мемуары, истории. Народный справочник.
 Крутов Василь Васильович: досье (рос.)
 В ближайшее время границу с Россией заблокируют - глава АТЦ - Liga Novosti, 12.06.2014

Ukraina sõjaväelased
Sündinud 1949
Viktor Hvozd

Viktor Hvozd (24. mai 1959 Ternopili oblast – 28. mai 2021 Dahab) oli Ukraina sõjaväelane, luuraja ja diplomaat.

Kindralleitnant Hvozd oli alates 2014. aasta 27. veebruarist kuni 2016. aasta aprillini Ukraina Välisluureteenistuse (Служба зовнішньої розвідки України) esimees.

Viktor Hvozd astus teenistusse 1981. aastal.

1993. kuni 1995. aastani osales ta ÜRO rahuvalveoperatsioonides endise Jugoslaavia territooriumil. Aastatel 1996 kuni 1999 töötas ta Ukraina Horvaatia ning Bosnia ja Hertsegoviina saatkonnas kaitseatašeena. Ta on olnud Ukraina kaitseministeeriumi esindaja ÜRO juures asuvas Ukraina alalises esinduses New Yorgis.

2008. aastast kuni 2010. aastani oli ta Ukraina kaitseministeeriumi Luure peavalitsuse juht.

Ta valdas inglise, horvaadi, serbia ja hiina keelt.

Viktor Hvozd oli abielus, perekonnas on kaks last. Hobideks oli tennis ja fotograafia.

Kindralleitnant Hvozd on Ukraina teeneline jurist.

Viited

Välislingid

 СЗР України

Ukraina sõjaväelased
Ukraina diplomaadid
Ukraina juristid
Sündinud 1959
Surnud 2021
Rootsi aukonsulaat Narvas

Rootsi aukonsulaat Narvas on Rootsi välisesindus Narvas, mille avas 18. novembril 2000 Rootsi päevade tähistamisel Rootsi tolleaegne asepeaminister Lena Hjelm-Wallen.

Aukonsulaadi konsulaarpiirkond on Ida-Virumaa. Rootsi aukonsulaat Narvas asub aadressil Kerese 11.

Narvaga seondub rootslastel ennekõike suurriigi kuulsusrikas lahing 1700. aastal Põhjasõjas, mis on olnud ajendiks Rootsi päevade tähistamisele Narvas ja millega seoses avati 2000. aasta novembris ka lahingule pühendatud monument "Narva lõvi".

Aukonsulid 
Aukonsulid on täitnud oma ülesandeid põhitöö kõrvalt, vajadus abitööjõu järele konsulaarülesannete täitmisel on olnud erinev. Näiteks Meelis Virkebau ajal on aukonsuli kõrval ametis olnud põhikohaga töötaja.

Meelis Virkebau 
Alates 2000. aastast oli aukonsul Kreenholmi Valduse AS juht Meelis Virkebau.

Meelis Virkebau aukonsuli ülesannete hulka kuulusid peamiselt Rootsi kohta informatsiooni jagamine, kodakondsuseta isikute ja Vene kodanike viisataotluste ettevalmistamine ning Rootsi turistide probleemide lahendamine.

M. Virkebau on Narva linna omamoodi sümbol, kes on panustanud palju Sihtasutuse Pro Narva nõukogu kaudu Narva ajaloolise linnasüdame arendamisesse.

Katri Raik 
Katri Raiki jaoks on oluline arendada Narvas Eesti-keskset haridust, luua noortele paremaid vaba aja veetmise võimalusi ning taastada Virkebau eeskujul Narva ajaloolist vanalinna. Narvat tuleb tema arvates tutvustada välismaailmale, et muuta see osaks Eestist ja Euroopast.

Ahti Puur 
Aukonsul Ahti Puur täidab ametikohustusi alates 2008. aastast.

Vaata ka
 Rootsi välisteenistus
 Rootsi aukonsulaat Tartus

Viited 

Diplomaatia
Eesti välispoliitika
Narva
Rootsi
Rootsi aukonsulaat Tartus

Rootsi aukonsulaat Tartus on Rootsi välisesindus Tartus. See avati 22. novembril 2006 Rootsi ja Eesti välisministri osavõtul eesmärgiga edendada kultuuri-, teabe- ja haridustegevust. Ühtlasi oli aukonsulaat mõeldud sümboliseerima väga häid suhteid Eesti ja Rootsi vahel.  Vajadust aukonsulaat Tartus avada põhjendati ennekõike sellega, et Tartu on ülikoolilinn, kus on Rootsi üliõpilasi ja akadeemikuid.

Aukonsulaadi konsulaarpiirkonnaks on määratud Tartu, Tartumaa ja laiemalt Võru- ning Põlvamaa. Rootsi aukonsulaat Tartus asub aadressil Rüütli 1.

Aukonsul 
Aukonsul ja aukonsulaadi ainus töötaja on olnud  asutamisest alates Madis Kanarbik.

Ülesanded 
Aukonsul Madis Kanarbik osaleb mitmel Rootsiga seotud sündmusel. Koostöös Rootsi Suursaatkonna, Tartu Ülikooli, Tartu Linnavalitsuse ja Põhjamaade Ministrite Nõukogu Eesti esindusega korraldatakse igal aastal Gustav Adolfi päeva.

Vaata ka
 Rootsi välisteenistus
 Rootsi aukonsulaat Narvas

Viited 

Eesti välispoliitika
Diplomaatia
Tartu
Rootsi
Mõhhailo Koval

Mõhhailo Koval (ukraina keeles Михайло Володимирович Коваль; sündinud 26. veebruaril 1956 Izjaslavis) on Ukraina sõjaväelane ja poliitik.

Riigi teenistuses 
Mõhhailo Koval astus teenistusse 1979. aastal. Ta teenis kuni 2014. aastani Ukraina piirivalves. 2014. aasta Krimmi kriisi ajal määrati ta erru läinud admiral Ihor Tenjuhhi asemel kaitseministriks. 
 
Ta oli 2014. aasta 25. märtsist kuni 3. juulini Ukraina kaitseministri kohusetäitja. 3. juulil 2014 sai temast presidendi ukaasiga Ukraina Rahvusliku Julgeoleku ja Kaitse Nõukogu sekretäri asetäitja. 2015-2021 oli ta RJKN-i sekretäri esimene asetäitja.

Auastmed 
 2007 - kindralpolkovnik

Viited

Välislingid
 Невідомі викрали генерал-полковника в Криму
 Керівництво Державної прикордонної служби України
 
 Руководство Государственной пограничной службы Украины

Ukraina sõjaväelased
Ukraina poliitikud
Sündinud 1956
Stepan Poltorak

Stepan Poltorak (ukraina keeles Степан Тимофійович Полторак; sündinud 11. veebruaril 1965 Vessela Dolõnas) on Ukraina sõjaväelane.

Elulugu 
Ukraina Rahvuskaardi taasasutamisel 2014. aasta Krimmi kriisi ajal sai temast Rahvuskaardi esimene ülem. Oli 2014. aasta 14. oktoobrist 2019. aasta 20. maini Ukraina kaitseminister.

Armeekindral Poltorak oli alates 2014. aasta 19. märtsist Ukraina Rahvuskaardi ülema kohusetäitja, alates 15. aprillist oli ta Ukraina Rahvuskaardi ülem. 
13. oktoobril 2014 esitas president Petro Porošenko Poltoraki kandidatuuri Ukraina Ülemraadale läbivaatamiseks Ukraina kaitseministri kohale kinnitamiseks.

Stepan Poltorak astus teenistusse 1983. aastal. 2002. aastal sai temast Harkivis asuva Ukraina siseministeeriumi akadeemia ülem.

Pedagoogikateaduste kandidaat, dotsent Stepan Poltorak kaitses kandidaadiväitekirja 2003. aastal.

Auastmed
2007 - kindralleitnant
2014 - kindralpolkovnik
2015 - armeekindral

Viited

Välislingid

Biograafia Harkivi ametlikul kodulehel (''ukraina ja vene keeles) 

Ukraina kaitseministrid
Ukraina sõjaväelased
Sündinud 1965
Jaan Metsaveer

Jaan Metsaveer (aastani 1938 Jaan Mangusson; sündinud 21. aprillil 1933 Rõusa külas Vändra vallas Pärnumaal) on eesti mehaanikateadlane.

Ta sündis taluniku peres.

Haridus
Ta õppis Vändra Keskkoolis aastatel 1941–1952, lõpetas Tallinna Polütehnilise Instituudi laevaremondi teaduskonna laevaehituse ja -remondi erialal 1958; oli Eesti NSV Teaduste Akadeemia Küberneetika Instituudis aspirant 1967–1970, aastal 1970 kaitses ta tehnikakandidaadi väitekirja, aastal 1979 kaitses ta füüsika-matemaatikadoktori väitekirja. Tehnikateaduste kandidaat 1970; vanemteadur 1974; füüsika-matemaatikadoktor 1979 (tahke deformeeruva keha mehaanika alal, Moskva Riiklik Ülikool, kinnitus 1980); professor 1982.

Töökäik
Ta töötas aastatel 1956–1958 Meretehases nr. 7 konstruktorina, aastal 1958 töötas ta Kalatööstusvalitsuse Tallinna laevatehases ja aastatel 1958–1962 Tehnilises Koolis nr. 1 laevaehituse ja tehnilise mehaanika õpetajana.

Aastatel 1962–1967 töötas ta Tallinna Polütehnilise Instituudi ehitusmehaanika kateedris vanemõpetajana. 

Aastatel 1967–1982 töötas Eesti NSV Teaduste Akadeemia Küberneetika Instituudis: 1970–1972 programmeerimisbüroos vanemprogrammeerija ja grupijuhina, 1972–1982 mehaanika ja rakendusmatemaatika sektoris vanemteadurina. 

Aastatel 1980–1982 töötas ta Tallinna Polütehnilise Instituudi ehitusmehaanika kateedris professori kohusetäitjana, aastatel 1982–1992 ehitusmehaanika kateedris professorina ja sama kateedri juhatajana. Aastatel 1992–2002 töötas ta Tallinna Tehnikaülikooli mehaanikainstituudi deformeeruva keha mehaanika professori ja õppetooli juhatajana; lisaks oli ta samal ajavahemikul mehaanikainstituudi direktor. Aastast 2002 on ta samas emeriitprofessor ja erakorraline vanemteadur. Külalisteadur ja -professor Le Havre’i Ülikoolis 1995–1998.

Teadustöö 
Tema teadustöö põhisuunad on õhukeseseinalised konstruktsioonid, konstruktsioonide ja vedelike koostöö, kajasignaalide tekkemehhanismi selgitamine ja nende infosisaldus ning lainelevi viskoelastses keskkonnas. Ta on avaldanud üle 80 teadustöö (sealhulgas 2 monograafiat), koostanud kõrgkoolide õppematerjale. Tema juhendamisel on kaitstud 2 kandidaadiväitekirja ja 1 magistritöö.

Teaduskorralduslik tegevus
Tallinna Tehnikaülikooli ehitusteaduskonna nõukogu liige; teaduskraadide kaitsmise erialanõukogu liige (TTÜ teoreetilise ja rakendusmehaanika doktorinõukogu esimees); TTÜ nõukogu liige; TTÜ nõukogu juures oleva arenduskomisjoni liige; mitme konverentsi programmikomitee liige ja esimees; parvlaeva Estonia huku põhjusi uurinud ühiskomisjoni ekspert ja liige 1994–1996; Ameerika Akustikaühingu liige, Eesti Mehaanika Rahvusliku Komitee liige.

Tunnustus
 TTÜ tänukiri;
 TTÜ mälestusmedal Mente et manu (1993).

Harrastused ja huvialad
Tudengipõlves purjetamine.

Kirjandus
 Tallinna Tehnikaülikooli professorid läbi aegade. TTÜ kirjastus. Tallinn 2008.
 EE 2000, 14.
 ETBL 2005, 2. 
 Tallinna Tehnikaülikooli professorid läbi aegade.

Välislingid

Eesti mehaanikateadlased
Tallinna Tehnikaülikooli professorid
Tallinna Tehnikaülikooli vilistlased
Vändra Gümnaasiumi vilistlased
Eestistatud nimega inimesed
Sündinud 1933
Tadžikistani jalgpallikoondis

Tadžikistani jalgpallikoondis (tadžiki тими миллии футболи Тоҷикистон) on Tadžikistani jalgpalliliidu esindusmeeskond, mis esindab Tadžikistani rahvusvahelistel jalgpallivõistlustel.

Sõpruskohtumisel Eestiga 7. juunil 2014 kaotas Tadžikistan tulemusega 1:2 (0:0).

Välislingid 
 Tadžikistani jalgpalliliit
 Info FIFA koduleheküljel

Jalgpallikoondised
Tadžikistan
Elmar Järvet

Elmar Järvet (enne eestistamist Elmar Jakobson; 28. juuni 1911, Hummuli, Valgamaa – 20. november 2001 New York, USA) oli eesti haritlane ja kirikuõpetaja.

Ta lõpetas aastal 1931 Tõrva Gümnaasiumi, õppis aastatel 1933–1944 Tartu Ülikooli filosoofiateaduskonnas ajalugu, arheoloogiat, etnograafiat ja pedagoogikat (ei lõpetanud), lõpetas aastal 1949 Balti Ülikooli Göttingenis.

Ta kuulus korporatsiooni Fraternitas Estica.

Viited

Välislingid 
 http://isik.tlulib.ee/index.php?id=2650
 TÜ üliõpilased

Eesti luteri vaimulikud
Korporatsioon Fraternitas Estica liikmed
Eestistatud nimega inimesed
Eestlased Ameerika Ühendriikides
Sündinud 1911
Surnud 2001
Mõkola Lõtvõn

Mõkola Lõtvõn (ukraina keeles Микола Михайлович Литвин; sündinud 8. märtsil 1961 Sloboda Romanivskas) on Ukraina sõjaväelane.

Armeekindral (2008) Mõkola Lõtvõn oli Ukraina Piirivalveteenistuse juht aastatel 2003— 2014.

Aastatel 1979–1980 teenis Mõkola Lõtvõn nõukogude väegrupis Ida-Saksamaal. Aastatel 1993–1996 teenis ta Ukraina Rahvuskaardis, aastatel 1996–2001 oli ta Ukraina sisevägede komandöri asetäitja. 1997. aastal lõpetas ta Harvardi ülikoolis sõjandusalase kursuse ning ülendati 1999. aastal polkovnikust kindralleitnandiks.

2001. aasta 14. juulil määrati Lõtvõn Ukraina sisevägede ülemaks ning sama aasta 12. novembril piirivalvevägede ülemaks. 2003. aastal moodustati piirivalvest iseseisev riigiteenistus, mille ülemaks sai Lõtvõn. 2008. aastal ülendati Lõtvõn Ukraina armeekindraliks.

Mõkola Lõtvõni on autasustatud Bogdan Hmelnitski III (1999), II (2004) ja I järgu (2011) ordeniga.

Mõkola Lõtvõn on abielus, perekonnas on tütar. Mõkola Lõtvõnil on kaks venda, Petro ja Volodõmõr, kes on olnud Ukraina riigiteenistuses kõrgetel kohtadel.

Viited

Välislingid
Biograafia Piirivalveteenistuse kodulehel (''ukraina keeles) 

Ukraina sõjaväelased
Sündinud 1961
Oleksandr Jakõmenko

Oleksandr Jakõmenko, venepäraselt Aleksandr Jakimenko (ukraina keeles Олександр Григорович Якименко; sündinud 22. detsembril 1964 Keilas) on endine Ukraina sõjaväelane, sõjaväelendur (1982–1998), Julgeolekuteenistuse ülem (22. detsember 2013–24. veebruar 2014).

Ukraina Julgeolekuteenistuses 
Väidetavalt alustati tema käsul 19. veebruaril 2014 "terrorismivastast operatsiooni" Euromaidani meeleavaldajate vastu Kiievi Iseseisvuse väljakul. Ta põgenes riigist pärast Ukraina revolutsiooni. Jakõmenko on nende endiste Ukraina juhtide seas, kelle vastu on kehtestanud sanktsioonid Euroopa Liit ja Kanada. 10. aprillil 2014 sai teatavaks, et Jakõmenko on kuulutatud tagaotsitavaks kahtlustatuna "võimupiiride või ametivolituse ületamises, millega kaasnesid rasked tagajärjed". Jakimenkot kahtlustatakse ka riigireetmises ja Venemaa kasuks spioneerimises.

Auastmed 
 Sai 2011. aastal kindralmajori auastme, mis võeti ära 2021. aastal Ukraina Rahvusliku Julgeoleku ja Kaitse Nõukogu otsusega.

Isiklikku 
Abielus, perekonnas on tütar.

Viited

Välislingid
 Venekeelne biograafia
 Venekeelne biograafia saidil УНИАН
 Вести.ру. Экс-глава СБУ назвал тех, кто получил прибыль от бойни на Майдане. 12.03.2014 21:04. Автор: Евгений Попов.
 29. september 2014. Korrespondent.net. Главным подозреваемым в расстреле майдановцев глава СБУ назвал своего предшественника
 7. november 2014. Liga Novosti. СБУ и ГПУ расследуют дело о госизмене бывшим главой СБУ Якименко (vene keeles)

Ukraina sõjaväelased
Sündinud 1961
Mariupoli lennujaam

Mariupoli rahvusvaheline lennujaam (ukraina Міжнародний аеропорт Маріуполь; algselt Ždanovi lennujaam) on mittetöötav lennujaam Ukrainas Donetski oblastis, umbes 5 km kaugusel Mariupoli keskusest lääneedelas. Lennujaamast pole toimunud regulaarreise juba alates 2009. aastast ning lennujaam seoses sõjaga Donbassis suleti täielikult 19. juunil 2014.

Viited

Välislingid

 Koduleht (vene keeles) 

Ukraina lennujaamad
Donetski oblast
Arsen Avakov

Arsen Avakov (ukraina keeles Арсен Борисович Аваков; sündinud 2. jaanuaril 1964 Bakuus) on Ukraina poliitik, Ülemraada seitsmenda koosseisu saadik (aastast 2012) ja Ukraina siseminister alates 27. veebruarist 2014 kuni 15. juulini 2021.

Elulugu 
Arsen Avakov sündis 2. jaanuaril 1964 Kirovis (Bakuu rajoon) armeenia päritolu sõjaväelase peres. Arsen Avakov elab Ukrainas alaliselt alates 1966. aastast. Avakov on abielus, perekonnas on üks poeg.

Riigi teenistuses 
Oli Ukraina siseminister aastatel 2014–2021.

Viited

Välislingid

Facebooki leht (inglise keeles)
Аваков представил американской делегации Atlantic Council свою концепцию деоккупации Донбасса - Lb.ua, 11.06.2019
Аваков может остаться в кресле до выборов — Разумков - ZN.ua, 09.05.2019
Коломойский сказал, какой министр должен остаться в Кабмине - Liga Novosti, 08.05.2019, 06:16
"Бибиков, я был тоже на Майдане 18 февраля 2014 - я такой же как Таня - приходите ко мне", - Аваков о подозрении Чорновол - Censor.net.ua, 10.04.20 

Siseministrid
Ukraina poliitikud
Sündinud 1964
Madis Kanarbik

Madis Kanarbik (sündinud 1962) on Põhjamaade Ministrite Nõukogu Eesti esinduse Tartu filiaali juhataja alates 1991. aastast ning Tartus asuva Rootsi aukonsulaadi aukonsul alates 2006. aastast.

Tema tööülesannete hulka Põhjamaade Ministrite Nõukogu Eesti esinduse Tartu filiaali juhatajana kuuluvad haridus- ja teaduskoostöö, regionaalne koostöö ning Põhja- ja Baltimaade avaliku halduse mobiilsusprogrammi koordineerimine.

Madis Kanarbik on ka Eesti Evangeelse Luterliku Kiriku Nõo Püha Laurentsiuse koguduse juhatuse esimees.

Tunnustus
 2018 Tartu Ülikooli väike medal

Viited

Sündinud 1962
Eesti inimesed
Oribe Peralta

Oribe Peralta (sündinud 12. jaanuaril 1984 Torreónis) on Mehhiko jalgpallur. Ta mängib Mehhiko kõrgliiga klubis Guadalajara ründaja positsioonil.

Ta on terve oma klubikarjääri mänginud Mehhiko klubides. Ta on tulnud Mehhiko meistriks kahel korral Santos Lagunaga ja korra Américaga. Américaga on ta lisaks võitnud kahel korral CONCACAF-i Meistrite Liiga.

2013. aastal valiti ta CONCACAF-i parimaks mängijaks.

Koondisekarjäär 
Debüüdi Mehhiko rahvuskoondises tegi Peralta 9. märtsil 2005 sõprusmängus Argentinaga. Esimese värava lõi ta rahvuskoondises 10. augustil 2011 sõprusmängus USA vastu.

Tema esimeseks suurturniiriks Mehhiko koondisega oli 2011. aasta Copa América. Ta pääses vahetusest platsile kõigis kolmes alagrupimängus. Mehhiko kaotas kõik alagrupimängud ja jäi oma alagrupis viimaseks.

2014. aasta maailmameistrivõistluste esimeses alagrupimängus 13. juunil Kameruniga lõi ta mängu ainsa värava.

2015. aasta CONCACAF Gold Cupi esimeses alagrupimängus 9. juuli Kuuba vastu sai Peralta kirja kübaratriki. 26. juulil toimunud finaalmängus Jamaicaga lõi ta Mehhiko kolmanda ja viimase värava ning tuli Mehhiko koondisega turniiri võitjaks.

2016. aasta Copa América Centenario teises alagrupimängus 9. juunil lõi ta värava Jamaicale.

2017. aasta FIFA konföderatsioonide karikavõistluste teises alagrupimängus 21. juunil lõi ta värava Uus-Meremaale.

2011. aasta Panameerika mängudel võitis Mehhiko koondis kuldmedali ja Peralta lõi neljas mängus kokku kuus väravat.

2012. aasta suveolümpiamängude jalgpalliturniiri finaalis Brasiilia vastu lõi Peralta kaks väravat ning tuli Mehhiko olümpiakoondisega olümpiavõitjaks.

Ta kuulus Mehhiko olümpiakoondisse ka 2016. aasta suveolümpiamängudel, kus ta oli koondise kapten. Ta oli Mehhiko üks kolmest üle 23-aastasest mängijast, kes olümpiale sõitis. Ta oli turniiril koondise kapten. Esimeses alagrupimängus 4. augustil lõi ta värava Saksamaale. Teises alagrupimängus Fidži vastu saadud vigastuse tõttu jäi ta viimasest alagrupimängust eemale. Mehhiko jäi oma alagrupis kolmandaks ja langes välja.

Peralta lõpetas koondisekarjääri pärast 2018. aasta maailmameistrivõistlusi.

Saavutused 
León
Primera División A: Clausura 2004
Santos Laguna
Primera División: Clausura 2008, Clausura 2012
América
Liga MX: Apertura 2014, Apertura 2018
Copa MX: Clausura 2019
CONCACAF-i Meistrite Liiga: 2014–15, 2015–16

Viited

Välislingid 

Mehhiko jalgpallurid
Monarcas Morelia mängijad
Club Leóni mängijad
CF Monterrey mängijad
Santos Laguna mängijad
Club América mängijad
CD Guadalajara mängijad
Sündinud 1984
Madis Lepasoo

Madis Lepasoo (15. veebruar 1961 – 27. november 2015) oli Eesti klahvpillimängija.

Ta kuulus ansamblitesse Mahavok ja Linnu Tee.

Madis Lepasoo suri 27. novembril 2015 ja ta maeti 2. detsembril 2015 Elva kalmistule.

Viited 

Eesti muusikud
Eesti klahvpillimängijad
Elva kalmistule maetud
Sündinud 1961
Surnud 2015
Aivar Mihkelson

Aivar Mihkelson (sündinud 26. oktoobril 1960) on Eesti kitarrist.

Ta on ansambli KOP asutajaliige ja kitarrist. KOP tegutses aastatel 1982–1987 ja tuli korraks taas kokku, et esineda Jõgeva Küüslaugufestivalil 2009. aasta augustis. Ansamblis KOP on tegutsenud mitu Eestis tunnustatud muusikut, nende hulgas näiteks Ülari Kirsipuu, Virgo Veldi, Merike Mõksi Susi, Tõnu Hallik, Indrek Tetsmann, Kalle Tetsmann ja Pearu Paulus.

KOP kasvas välja Tabivere ansamblist, mille liikmeteks olid ka Raul Vaigla ja Alo Mattiisen. Eelmainitutega alustaski Mihkelson 1976. aastal oma muusikuteed.

Mihkelson töötab Jõgeva Muusikakoolis kitarriõpetajana.

Eesti kitarristid
Eesti muusikud
Sündinud 1960
Inseneri loss

Inseneri loss on kunagise Abja linavabriku omaniku Mats Kissa luksuslik elamu. See valmis aastatel 1922–1924. Hoone ehitasid saksa töölised arhitekt Heerwageni kavandite järgi.

Kirjeldus 
Kõrge kivikatusega hoone oli elavalt liigendatud, nurgad dekoreeritud sõõrmotiividega. Esimesel korrusel olid kabinet, elutuba, kaks saali, veranda ja söögituba ning kolm magamistuba, teisel korrusel kaks külalistetuba, peosaal ja teenijatoad, mille juurest viis eraldi trepp alla kööki.

Saalides oli pähklipuumustriga tammeparkett. Enamus muid ruume olid laudpõrandaga, vannitoad kivipõrandaga. Mats Kissa kabineti seinad olid kaetud pähklipuust paneelidega. Elutoas oli tammepuust lagi, muud laed olid kaunistatud kipsornamentidega. Fuajee laes oli kasutatud klaasi. Kamin oli kaetud Meissneri portselanist kividega.

Häärberi lähistel oli veel neli maja, väike kahe korteriga ametnike maja, milles elasid umbes 1927/28. aastani Matsi õde Reet Laks abikaasa Augustiga, ning eemal veel kaks suuremat tööliste kortermaja.

Teisel pool häärberit metsa ääres oli garaaž kahele autole, mille teisel korrusel oli autojuhikorter. Vabriku sepikoja peal oli samuti korter, milles elas Mats Kissa vennapoeg Ants Kissa.

Häärberit ümbritses prantsuse stiilis aed, kus oli umbes 100 viljapuud, sh 60 õunapuud.

Ajalugu 

Taolise suursuguse hoone ehitamine pakkus Abjas palju kõneainet. Häärber ehitati ülikorralikult ja seda viimistleti peensusteni. Häärberit ümbritsevas aias oli tööl aednik, sealsed viljapuud andsid nii palju saaki, et vabriku rahvas ei jõudnud seda iial ära süüa, mistõttu pidi Mats Kissa igal aastal suure osa saagist Rootsi saatma.

Nõukogude okupatsiooni saabudes tõsteti Mats Kissa oma perega Inseneri lossist välja ning pandi elama Jussi kõrtsi. 
Inseneri Lossist sai linavabriku klubi, kus korraldati üritusi ning vabriku tööliste koosviibimisi. Klubist saadeti viimasele teekonnale ka lahkunud vabrikutööliste põrmud.

Pärast Abja linavabriku töö seiskumist lagunes ka Inseneri loss. 1990. aastate alguses olid hoonel veel uksed ja aknad ees, kuid kunagine suursugune häärber oli võssa kasvanud ning täielikult lagastatud. 
Praegu kuulub hoone OÜ Kissa Varale, kes on võtnud kavaks hoone taastada ning rajada sinna konverentsikeskuse. Aastaks 2016 on hoone välisilme taastatud.

Kasutatud kirjandus
Aksel Tiideberg. Abja aastad ja inimesed. 2007. Lk 114–115.
Aime Jõgi. Inseneri Lossi lennukad ideed vedelevad purunenult maas. Sakala 6. juuli 2002. 
Toomas Alatalu. Abja linateadlase Kissa peegel ripub meie kodu seinal. Sakala 20. juuli 2002.
Abja linavabriku häärberist saab konverentsikeskus. Sakala 22. august 2012.
Henry Kuningas. Abja linavabrik. Dokumenteerimine. Tallinn 2012.
Eesti Entsüklopeedia Abja_linavabrik

Viited

Välislingid
Raimo Ilsjani fotogalerii Inseneri lossist

Mulgi vald
Eesti ehitised
James Rodríguez

James David Rodríguez Rubio (sündinud 12. juulil 1991 Cúcutas) on Colombia jalgpallur, kes mängib poolkaitsjana Katari kõrgliiga klubis Al-Rayyan ja Colombia jalgpallikoondises.

Varem on ta esindanud selliseid klubisid nagu Envigado, Banfield, Porto, Monaco, Madridi Real, Müncheni Bayern ja Everton.

Koondisekarjäär 
Esimese värava lõi ta rahvakoondise eest 2012. aasta 3. juunil 2014. aasta jalgpalli maailmameistrivõistluste valikmängus Peruu vastu.

2014. aasta maailmameistrivõistlustel oli ta kuue väravaga turniiri suurim väravakütt. Kaheksandikfinaalis Uruguay vastu löödud värav võitis FIFA Puskási auhinna, mis antakse aasta kõige ilusama värava eest. Ta valiti ka turniiri sümboolsesse koosseisu.

2016. aasta Copa América Centenariol sai ta Colombia koondise kapteniks. Copa América Centenario esimeses alagrupimängus 3. juunil USA-ga lõi ta penaltist Colombia teise värava. Teisel poolajal oli ta sunnitud õlavigastuse tõttu mängust ära tulema. Ta naasis siiski juba teiseks mänguks Paraguayga, kus ta lõi ta taas Colombia teise värava.

2019. aasta Copa Américal valiti ta turniiri sümboolsesse koosseisu.

Saavutused

Klubid
Envigado
Categoría Primera B: 2007

Banfield
Primera División: Apertura 2009

Porto
 Primeira Liga: 2010–11, 2011–12, 2012–13
 Taça de Portugal: 2010–11
 Supertaça Cândido de Oliveira: 2010, 2011, 2012
 UEFA Euroopa Liiga: 2011–11

Madridi Real
 La Liga: 2016–17
 UEFA Meistrite Liiga: 2015–16, 2016–17
 Euroopa superkarikas: 2014, 2016
 Jalgpalliklubide maailmameistrivõistlused: 2014, 2016

Müncheni Bayern
 Bundesliga: 2017–18, 2018–19
 DFB-Pokal: 2018–19

Viited

Välislingid 

 Ametlik koduleht
 Profiil Madridi Reali kodulehel

Colombia jalgpallurid
FC Porto mängijad
AS Monaco FC jalgpallurid
Real Madrid CF mängijad
Müncheni Bayerni mängijad
Everton FC mängijad
Primeira Liga mängijad
Ligue 1 mängijad
La Liga mängijad
Bundesliga mängijad
Sündinud 1991
Sjón

Sigurjón Birgir Sigurðsson (sündinud 27. augustil 1962) on islandi luuletaja ja proosakirjanik.

Ta kirjanikunimi on lühend tema eesnimest (Sigurjón). 

2005. aastal sai ta Põhjamaade Nõukogu kirjandusauhinna.

Eesti keeles on ilmunud Askur Alase tõlkes 2013. aastal tema raamat "Virvarebane" (ISBN 9789949505890).

Islandi kirjanikud
Põhjamaade Nõukogu kirjandusauhinna laureaadid
Sündinud 1962
Pablo Armero

Pablo Stifer Armero (sündinud 2. novembril 1986 Tumacos) on Colombia jalgpallur, kes mängib kaitsja positsioonil Brasiilia esiliiga klubis Guarani.

Euroopa liigades saavutas ta kõige enam edu Itaalias Udinese Calcioga, kus mängis aastatel 2010–2013. Hooajal 2010–11 valiti ta Itaalia kõrgliiga hooaja sümboolsesse koosseisu.

Esimese koondisevärava lõi ta 22. märtsil 2013 MM-i valikmängus Boliivia vastu, keda võideti 5:0. Teise ja seni viimase 14. juunil 2014 maailmameistrivõistluste esimeses alagrupimängus Kreeka vastu, keda võideti 3:0.

Saavutused 
América de Cali
Categoría Primera A: 2008–II
Bahia
Copa do Nordeste: 2017
CSA
Campeonato Alagoano: 2019

Välislingid 
 

Colombia jalgpallurid
Sociedade Esportiva Palmeirase mängijad
Udinese Calcio mängijad
SSC Napoli mängijad
West Ham Unitedi mängijad
AC Milani mängijad
Clube de Regatas do Flamengo mängijad
Esporte Clube Bahia mängijad
Serie A mängijad
Premier League'i mängijad
Sündinud 1986
Dmitri Prants

Dmitri Prants (22. september 1922 Valga) on endine eesti fotograaf ja kergejõustiklane.

Lõpetas Tallinnas vene gümnaasiumi. Teises maailmasõjas mobiliseeriti Saksa sõjaväkke.

1950. aastal tuli ta Eesti NSV meistriks kettaheites ja kuulitõukes. 

Ta on töötanud fotograafina ajalehes Spordileht ning 1980.–1990. aastatel ajalehtede Molodjož Estonii, Morjak Estonii ja Meremees toimetuses. Ta on teinud kaastööd kodu- ja välismaistele raamatukirjastustele ja ajakirjadele. 

Ta oli Ajakirjanike Liidu liige ja kuulus selle fotosektsiooni.

1990. aastate lõpul läks Dmitri Prants elama Saksamaale.

Viited

Välislingid
Foto Dmitri Prantsust pildistamas
Dmitri Prantsu sporditulemused

Eesti fotograafid
Eesti kergejõustiklased
Sündinud 1922
Austraalia Veiniuurimise Instituut

Australian Wine Research Institute (AWRI), eesti keeles Austraalia Veiniuurimise Instituut on Austraalia veinitööstuse arendamisega tegelev uurimisasutus, mille lõid 1955. aastal Austraalia viinamarjakasvatajad ja veinitootjad. Instituuti rahastab ka Austraalia valitsus. AWRI missiooniks on edendada Austraalia veinitööstuse konkurentsivõimet, viies läbi uurimistöid ja rakendades tulemusi praktikas. 

Üheks Austraalia Veiniuurimise Instituudi edulooks võib lugeda külmfermentatsiooni väljatöötamist. See tähendab temperatuuri langetamise abil veini käärimisprotsessi peatamist, enne kui kogu suhkur on alkoholiks käärinud. Selle tulemusel jääb teatud osa suhkrut veini alles, vastasel juhul oleks vein ilmetu, mõru ja kange.

Välislingid
 Ametlik kodulehekülg (inglise keeles)
 Austraalia veinid

Austraalia
Vein
Šarž

Šarž on karikatuuri üks alaliik. Šaržiks (inglise keeles caricature) nimetatakse lõbusat portreed, mis on koomiline või moonutatud pilt inimesest, ehk karikeeritud portree.

Karikatuur (inglise keeles - cartoon) juhib tähelepanu inimlikele nõrkustele või sotsiaalse ja poliitilise elu varjukülgedele.

Eesti šarži kunstnikud:
 Hugo Hiibus

 Lembit Kivirand
 Mai Schults
 Karmo Ruusmaa
 Kuulo Vahter
Ermi Littover
Alfred Saldre

Kunst
Huumor
Kyiv Post

Kyiv Post (ukraina keeles Київ Пост) on Ukraina juhtiv ingliskeelne päevaleht. 

Ajalehe asutas 1995. aasta oktoobris ameeriklane Jed Sunden. Väljaandes käsitletakse poliitika, äri ja meelelahutusega seotud teemasid. 2013. aasta seisuga töötas 14-liikmelises toimetuses 11 ukrainlast.

Alates 2010. aasta juulist kajastatakse ajalehe veebiversioonis uudiseid ka ukraina ja vene keeles.

Viited

Välislingid

Kyiv Post, koduleht

Ukraina meedia
Nullpunkt (film)

''Nullpunkt" on 2014. aasta detsembris linastunud Eesti noortefilm, mille lavastaja on Mihkel Ulk. Film põhineb Margus Karu samanimelisel romaanil (2010). Romaani põhjal valmis koos filmiga kuueosaline draamasari. 

Filmivõtted toimusid mitmel pool Tallinnas, sealhulgas Lasnamäel, vanalinnas, Tallinna 21. Koolis ja teatris NO99, samuti Laulasmaal.

Filmis lööb kaasa plejaad Eesti näitlejaid, teiste seas Epp Eespäev, Linda Kolde, Saara Kadak, Henrik Kalmet, Mirtel Pohla ja Tambet Tuisk. Peategelast Johannest kehastab Märt Pius. 

Film võeti hästi vastu: avanädalavahetusel käis seda vaatamas 9581 inimest.

Osatäitjad
Märt Pius – Johannes
Epp Eespäev – Johannese ema
Uku Arop – Zaiid
Tambet Tuisk – Gunnar Post
Saara Kadak – Bianka
Linda Kolde – Liisa
Reimo Sagor – Bert
Henrik Kalmet – Esko
Brigitte Susanne Hunt – Paula
Liis Lindmaa – Riina
Aleksander Eero Laupmaa – Karmo
Ingmar Jõela – Raimo
Christopher Rajaveer – Mihkel
Külliki Saldre – õpetaja Irina
Kärt Tomingas – õpetaja Pille
Taavi Teplenkov – kirjanduse õpetaja
Raimo Pass – Johannese isa
Kärt Tammjärv – Johannese õde Kreete
Mari Abel – Johannese õde Ege
Eero Spriit – direktor
Mirtel Pohla – Gunnar Posti sekretär
Gert Raudsep – ajakirjanik

Varia
2014. aastal kogus film Eesti kinodes 43 304 vaatajat ja 2015. aastal 10 709 vaatajat.

Viited

Välislingid 
Leemet Prits "Noorrežissöör Mihkel Ulk: "Olen sammuke oma unistusele lähemal!"". Õhtuleht, 4. juuni 2012
Piret Parik "Seriaali "Nullpunkt" võtted: "Kui sa lähed, siis lähed – ära seisa!"". Õhtuleht, 4. november 2013
"Fototd: Lasnamäel filmiti hirmsa külmaga seriaali "Nullpunkt" verist kaklussteeni" – publik.ee, 23. jaanuar 2014
Katharina Toomemets "Uue sarja "Nullpunkt" võtetel: tehke lihtsalt ajakirjanike asju!". Õhtuleht, 27. aprill 2014
Tõnu Karjatse "Nullpunkt kinos ja teleekraanil". Sirp, 5. detsember 2014

Eesti filmid
2014. aasta filmid
André Ayew

André Morgan Rami Ayew (sündinud 17. detsembril 1989 Seclinis) on Prantsusmaal sündinud Ghana jalgpallur, kes mängib äärepoolkaitsjana Katari kõrgliiga klubis Al-Sadd.

Aastatel 2007–2015 mängis Ayew Marseille Olympique'is. 2008–2009 oli ta laenul klubis FC Lorient ja 2009–2010 AC Arles-Avignon. Hooajal 2015–2016 mängis ta Inglismaa kõrgliiga klubis Swansea City ja 2016–2018 West Ham Unitedis. 2018. aasta jaanuaris naasis ta Swansea Citysse. Hooajal 2018–2019 mängis ta laenul Türgi kõrgliiga klubis Fenerbahçe. Hooajal 2019–20 lõi Ajew Swansea City meeskonnas Inglismaa esiliigas 15 väravat ja ta valiti klubi hooaja parimaks mängijaks. 2021. aasta juulis liitus ta Al-Saddiga.

André Ayew on endise jalgpalluri Abedi Pele poeg. Tema vennad Jordan ja Ibrahim on samuti jalgpallurid.

2011. aastal valiti ta BBC Aafrika aasta jalgpalluriks ja Ghana aasta jalgpalluriks. Hooajal 2010–2011 valiti ta Marseille Olympique'i hooaja parimaks mängijaks ning 2015. aastal parimaks Prantsusmaa kõrgliigas mängivaks Aafrika jalgpalluriks. Ghana aasta jalgpalluriks on ta valitud veel ka aastatel 2016  ja 2021.

Koondisekarjäär 
Ayew tuli Ghana U20 koondisega 2009. aastal 2009. aastal juunioride maailmameistriks.

Debüüdi Ghana rahvuskoondises tegi Ayew 21. augustil 2007 mängus Senegaliga. Esimese värava lõi ta rahvuskoondises 19. jaanuaril 2010 Aafrika rahvaste karikavõistluste viimases alagrupimängus Burkina Fasoga. 

2010. aasta maailmameistrivõistluste kaheksandikfinaalimängus USA-ga valiti ta mängu parimaks mängijaks. Ta kandideeris ka turniiri parima noormängija auhinnale, kuid kaotas Thomas Müllerile.

2012. aasta Aafrika rahvaste karikavõistlustel lõi ta värava teises alagrupimängus Malile ja veerandfinaalis lisaajal Tuneesiale.

2014. aasta jalgpalli maailmameistrivõistluste lõi ta värava teises alagrupimängus Saksamaaga.

2015. aasta Aafrika rahvaste karikavõistlustel lõi ta esimeses alagrupimängus penaltist värava Senegalile ja kolmandas alagrupimängus värava Lõuna-Aafrikale. 5. veebruaril toimunud poolfinaalmängus lõi ta värava Ekvatoriaal-Guineale. Ghana jõudis finaali, kus penaltiseerias kaotati Elevandiluurannikule. Ayew oli turniiril kolme väravaga (sama palju väravaid lõi veel neli mängijat) üks suuremaid väravakütte. Lisaks valiti ta turniiri sümboolsesse koosseisu.

2017. aasta Aafrika rahvaste karikavõistluste esimeses alagrupimängus 17. jaanuaril lõi ta penaltist värava Ugandale. 29. jaanuaril toimunud veerandfinaalmängus lõi ta penaltist värava Kongo DV-le.

2019. aastal sai Ayew Ghana koondise kapteniks.

Saavutused 
Marseille
Trophée des Champions: (2) 2010, 2011
Coupe de la Ligue: (2) 2011, 2012

Viited

Välislingid 

 André Ayew Ligue de Football Professionneli kodulehel (prantsuse keeles)

Ghana jalgpallurid
Marseille Olympique'i jalgpallurid
Swansea City AFC mängijad
FC Lorienti jalgpallurid
West Ham Unitedi mängijad
Fenerbahçe SK jalgpallurid‏‎
Ligue 1 mängijad
Premier League'i mängijad
The Championshipi mängijad
Sündinud 1989
TheGuardian.com

TheGuardian.com, varem nimega Guardian Unlimited ja guardian.co.uk, on briti veebisait, mille omanik on Guardian Media Group. 2011. aastast kuni 2014. aasta veebruarini oli selle toimetaja Georgina Henry. Väljaanne sisaldab peaaegu kogu ajalehtede The Guardian ja The Observer sisu ning lisaks arvukalt väljaande enda töötajate kirjutatud üksnes veebis avaldamiseks mõeldud artikleid, sealhulgas reaalajas värskendatavaid uudiseid.

2013. aasta mai seisuga oli see kõige populaarsem briti ajalehe veebisait, 8,2 miljoni unikaalse külastajaga kuus.

Saidi tuumikuks on uudiste osa, millele lisandub meediat, keskkonda ja tehnoloogiat, sporti, haridust ja avalikku sektorit hõlmav nišiveebisaitide võrgustik.

Saiti võib vaadata tasuta, ilma registreerimiseta, ehkki mõningate teenuste kasutamiseks, nagu kommentaaride lisamine, peab kasutaja end registreerima.

2006. aastal teatas guardian.co.uk oma esimesest rentaablist aastast, kusjuures kasum tuli suuremalt osalt täiendava personali rakendamisest ja veebis reklaamiteenuste osutamisest.

Ülemaailmsele kasvule suunatud investeeringute suurendamise osana kolis veebisait 2013. aasta 30. juulil aadressilt guardian.co.uk üle aadressile theguardian.com.

Kommenteerimine on vaba

Comment is free ('kommentaar/kommenteerimine on vaba') on koht kommentaaride ja poliitilise arvamuse avaldamiseks theguardian.com-is. See sisaldab kommentaaride ja arvamuste lõike ajalehtedest The Guardian ja The Observer, lisaks veel kaastöid enam kui 600 kirjutajalt. Saiti toimetab Natalie Hanman. Sait lasti käiku 2006. aasta 14. märtsil, uue ettevõtmise toimetajaks oli Georgina Henry.

Nimi on tuletatud Guardiani veterantoimetaja C. P. Scotti tuntud kirjatöö lausest "Kommentaar on vaba, kuid faktid on pühad." ("Comment is free, but facts are sacred").

Viited

Välislingid
 theguardian.com
 theguardian.com blogs
 Comment is Free
 Guardian Zeitgeist näitab hetke populaarsemaid artikleid

Suurbritannia meedia
Eurocontrol

Eurocontrol on Euroopa Lennunavigatsiooni Ohutuse Organisatsioon. 1960. aastal asutatud rahvusvaheline organisatsioon on mõeldud korraldama sujuvat üleeuroopalist lennuliiklust. Eurocontroli peakorter asub Belgias Brüsselis (Haren).

Liikmesus

Eurocontroli ja ECAC liikmed:

Märkimisväärsed mitteliikmed;
 Aserbaidžaan (ECAC liige, kuid väljaspool Euroopa Liitu)
 Island (ECAC liige, kuid väljaspool Euroopa Liitu)

Viited

Välislingid
 Ametlik koduleht
 History of EUROCONTROL PDF 375 KiB
 SKYbrary: The single point of reference in the network of aviation safety knowledge
 "Being in control at Eurocontrol", article in Crossroads by Rinnie Oey
 Executive Overview: Jane's Air Traffic Control
 Skyway magazine

Euroopa Liidu institutsioonid
Rahvusvahelised lennundusorganisatsioonid
Felipe VI

Felipe VI (ristimisel Felipe Juan Pablo Alfonso de Todos los Santos de Borbón y Grecia; sündinud 30. jaanuaril 1968 Madridis) on alates 19. juunist 2014 Hispaania kuningas.

Kuningas Juan Carlos I teatas 2. juunil 2014 troonist loobumisest troonipärija Felipe kasuks ja allkirjastas 18. juunil troonist loobumise seaduse. Felipest sai Hispaania kuningas seaduse jõustumisel keskööl. 19. juuni keskpäeval andis ta parlamendi ülem- ja alamkoja ees ametivande ja pidas troonikõne, milles lubas anda endast parima monarhia ja riigi arengu tagamisel.

Elulugu

Prints Felipe sündis Madridis tulevase Hispaania kuninga Juan Carlose ja tema abikaasa Kreeka ja Taani printsessi Sofía kolmanda lapsena. Tema isast sai 1975. aastal kuningas ja kui tema vanaisa, troonipretendent Juan de Borbón, loobus 14. mail 1977 talle õigusega kuulunud nõudest Hispaania kuninga troonile, sai Felipest Hispaania kroonprints. Kroonprintsina kandis ta tiitlit Astuuria prints.

Hariduse sai ta Madridis Santa Maria de los Rosalese koolis, aastatel 1984–1985 õppis ta ka Kanadas Lakefield College Schoolis. Seejärel astus ta 1985. aastal kursandina kaitseväeteenistusse, läbides aastatel 1985–1988 kursused nii maa-, mere- kui ka õhuväeakadeemias. Felipel on kõigi kolme väeliigi auastmed: maaväe kolonelleitnant, mereväe fregatikapten ja õhuväe kolonelleitnant (kõik alates 2009. aastast).

Kõrghariduse omandas prints aastatel 1988–1993 Madridi Autonoomses Ülikoolis, kus tema põhierialaks oli õigusteadus, kuid ta kuulas ka majandusteaduse loenguid. 1995. aastal kaitses ta rahvusvaheliste suhete erialal magistrikraadi Ameerika Ühendriikides Georgetowni Ülikoolis.

Felipe on olnud silmapaistev sportlane, paistes eriti silma purjetamises. 1992. aasta suveolümpiamängudel Barcelonas kuulus ta Hispaania koondisse ja oli avapidustustel koondise lipukandja. Ta võistles Soling-klassis ja tuli meeste üldarvestuses kuuendale kohale.

Isiklikku

Felipe oli kaua aega vallaline, olles Hispaania ihaldatumaid poissmehi. 1. novembril 2003 kihlus ta Letizia Ortiz Rocasolanoga ja 22. mail 2004 abiellusid nad Madridi Almudena katedraalis.

Kuninglikus perekonnas on kaks tütart:
Leonor, Astuuria printsess (sündinud 2005)
Infanta Sofía (sündinud 2007)

Välislingid 
 "Hispaania kuningas avalikustas oma varanduse suuruse" ERR, 26. aprill 2022

Hispaania monarhid
Hispaania Bourbonid
Hispaania purjetajad
Sündinud 1968
Võnnu muinaslinnus

Võnnu muinaslinnus oli kuni 13. sajandini tänapäeva Lätis Cēsise linna territooriumil Riekstukalnsi mäel asunud linnus. 

Riekstukalnsi linnamägi paikneb linna pargis Võnnu ordulinnuse varemete kõrval, on 8–12 m kõrguste järskude nõlvadega ning selle põhja- ja lõunajalamil asusid kuni 19. sajandini tiigid, millest tänaseks on säilinud vaid põhjapoolne tiik. Linnamägi on suhteliselt väike ja ka Henriku Liivimaa kroonikas nimetatakse seda Liivimaa väikseimaks linnuseks.

Arheoloogilistel väljakaevamistel on kindlaks tehtud 2,5 m paksuse kultuurikihi, kolme erineva asustusperioodi ning kahe idanõlval asunud terrassi ja sissekäigu olemasolu. Mäe jalamilt on leitud 1.–6. sajandisse dateeritavat soome-ugri keraamikat. Latgalid on piirkonnas elanud hiljemalt alates 9. sajandist. Varaseimad andmed võndlaste kohalolekust Cēsise piirkonnas dateeritakse 11. sajandi lõppu.

Henriku Liivimaa kroonika järgi kuulus linnus 13. sajandi alguses võndlastele. Pärast nende ristimist võttis hiljemalt 1207. aasta sügisel linnuse oma kontrolli alla Mõõgavendade ordu eesotsas orduvend Bertoldiga. Pärast Võnnu ordulinnuse rajamist 1210. ja 1218. aasta vahel asusid mõõgavennad sinna ümber ja muinaslinnus jäi jälle võndlaste kätte. Kroonika järgi kaitsesid võndlased koos orduvendadega linnust eestlaste väe vastu 1210. aastal ja Novgorodi vürsti Vsevolod Mstislavitši väe vastu 1218. aastal. 1221. aasta Novgorodi ja Pihkva vägede Võnnut läbinud sõjakäigu ajal muinaslinnust enam ordulinnuse kõrval ei mainita.

Vaata ka
 Liivimaa ristisõda

Viited

Kirjandus
 Henriku Liivimaa kroonika = Heinrici chronicon Livoniae. Ladina keelest tõlkinud Richard Kleis, toimetanud ja kommenteerinud Enn Tarvel. Tallinn: Eesti Raamat 1982.
 Indriķa hronika. Läti keelde tõlkinud Ā. Feldhūns; eessõna ja kommentaarid Ē. Mugurēvičs. Rīga: Zinātne, 1993.
 Riekstu jeb Naudas kalns - pilskalns, Latvijas Piļu un muižu asociācija
 Riekstu kalns, Cēsu Kultūras un Tūrisma Centrs

Läti muinaslinnused
Jaan Muna

Jaan Muna (sündinud 30. aprillil 1942) on Eesti elektriinsener ja Tartu ühiskondlik aktivist.

Kambja juurtega Jaan Muna õppis Tartu 8. Keskkoolis, kuid ei lõpetanud seda. Kohustusliku ajateenistuse Nõukogude sõjaväes läbis ta Ida-Saksamaal. Ta õppis hiljem Eesti Põllumajanduse Akadeemias põllumajanduse elektrifitseerimist. Hiljem töötas ta veerand sajandit Tartu Leivakombinaadis.

Muna on paistnud silma arvukate kõnede ja muude sõnavõttudega nii Tartu linna kui ka kogu Eestit puudutavates küsimustes, samuti portatiivsete valgusinstallatsioonidega. Sageli osaleb Muna mitmesugustel avamistel, kus annab üle kingitusi, ning nurgakivipanekutel, kus aitab täiendada nurgakividesse paigaldatavate ajakapslite sisu. Teda on nimetatud Tartu vaimu kehastuseks.

Jaan Munast on ilmunud mitmeid leheartikleid, samuti valmis temast 2013. aastal režissöör Jaan-Jürgen Klausi dokumentaalfilm "Reaktiivkodanik Jaan Muna", mis pälvis samal aastal auhinna Theodor Lutsu filmipäevadel Palamusel ning Eesti Kinoliidu eriauhinna Vaba Vaimu priis.

Jaan Muna kuulub Sotsiaaldemokraatlikku Erakonda. Ta on üks MTÜ Tartu Eakate Nõukoda asutajatest 2004. aastal.

Tunnustused
2014. aasta Tartu linna päeval andsid Tartu linnapea Urmas Klaas ja linnavolikogu esimees Aadu Must Jaan Munale üle kodanikuaktiivsuse auhinna – klaasist muna kirjaga "Tartu kodanikuaktiivsuse klaasmuna".

Viited

Välislingid
Tarmo Michelson. "Tartu vaim löödi nurgakivipeolt minema". Õhtuleht, 8. september 2001
"Neinar Seli ja Jaan Muna tegid koostööd". Postimees, 3. mai 2008
"Kodanik Jaan Muna tõi Viru vangla avamisse elevust". Reporter.ee, 1. august 2008
Vilja Kohler. "Jaan Muna käis jalgsi tööle". Tartu Postimees, 25. veebruar 2010
Mari Mets. "Kes kardab munadega Jaani?". Tartu Ekspress, 20. juuni 2013
Raimu Hanson. "Muna Jaan veereb filmimehe eest". Postimees, 24. september 2013
Raimu Hanson. "Kuhu kadus legendaarne Tartu linnakodanik Jaan Muna?". Tartu Postimees, 31. jaanuar 2022

Eesti insenerid
Tartu inimesed
Sündinud 1942
Jaan Muna (majandustegelane)

Jaan Muna (10. juuli 1862 Kavastu vald, Tartumaa – 4. jaanuar 1936 Tartu) oli Eesti ettevõtja ja majaomanik.

Jaan Muna sündis Kavastus Tähe talus perepojana. Äritegevust alustas ta linakaupmehena, hiljem asutas mitu piimatööstusettevõtet. Tema ja ta vend Peeter olid esimesed eestlased, kes valmistasid võid ja juustu ekspordiks.

Jaan Muna oli ka Tartu Pauluse koguduse asutaja ja nõukogu liige, Võru linnavolikogu liige 1907. aastal, Tartu Eesti Põllumeeste Seltsi liige, Eesti Põllumeeste Seltsi näituste komisjonide kauaaegne liige, Eesti Kutsekogude ettevõtteomanike sektsiooni liige jne.

Viited

Kirjandus
 "Jaan Muna 70-aastane" Postimees, 12.07.1932
 "Jaan Muna †" Postimees, 04.01.1936

Eesti ettevõtjad
Sündinud 1862
Surnud 1936